Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: 4 A vasúti építmények engedélyezésérõl és üzemeltetésük ellenõrzésérõl szóló 15/1987. (XII. 27.) KM—PM együttes rendelet.
Paragraph Index: 329

4 A vasúti építmények engedélyezésérõl és üzemeltetésük ellenõrzésérõl szóló 15/1987. (XII. 27.) KM—PM együttes rendelet. 2003/156. szám Az építés megkezdése elõtt az építtetõ, a vasút üzemeltetõje és a kivitelezõ között a következõket kell írásban rögzíteni: — az építkezéssel kapcsolatos adatszolgáltatás módját, — az alappont-hálózat adatait, — a szelvényezést, ennek állandósítását, — a vágányokkal kapcsolatos felügyeleti kérdéseket, — az építési anyagok minõségi követelményeit. A minõséget a vonatkozó mûszaki elõírások szerint kell biztosítani, figyelemmel az esetleges külön hatósági elõírásokra. A mûszaki ellenõrzés az építtetõ kötelessége, de az üzemeltetõ az építtetõtõl függetlenül jogosult az ellenõrzésre. Az építtetõ mûszaki ellenõri kötelezettségét beruházó szervezetre, szakintézetre vagy személyre (Mérnökre) átruházhatja. A mûszaki ellenõrnek a vonatkozó jogszabályban elõírt jogosultsággal kell rendelkeznie. A kivitelezés közbeni ellenõrzésnek az adott munka jellege szerint részben folyamatosan, részben szúrópróbaszerûen kell történnie, és ki kell terjednie: — a technológiára, — az eszközökre (mérõ- és építõ), — az építményre. Az ellenõrzés alkalmával szemrevételezéssel, mérésekkel és anyagvizsgálattal kell gondoskodni a vonatkozó mûszaki elõírásokban és a tervekben foglaltak betartásáról. A kivitelezés során az engedélyezõ hatóság jogosult az építés-felügyeleti tevékenység végzésére. A kivitelezés befejezése után az elkészült vasúti építmény méreteit ellenõrizni kell. A mérés eredményét a kivitelezési tervvel össze kell hasonlítani és az esetleges eltéréseket — a szabványos építési tûrések figyelembevételével — meg kell szüntetni. Ezután kerülhet sor a forgalomba helyezési, és hatósági használatbavételi eljárás megkérésére. A mérési eredményeket a mérõ és szakképzett értékelõ személy aláírásával igazolja. Az elkészült építmény csak a vonatkozó elõírások szerint minõsíthetõ. 1.1.12.2. Pályafenntartás, pályafelügyelet A vasúti pályának, tartozékainak fenntartásáról, karbantartásáról, felügyeletérõl és az üzemi jellemzõk engedélyezett értékeinek megfelelõ forgalombiztos állapotban tartásáról az engedélyes tartozik folyamatosan gondoskodni. Az engedélyes fenntartási kötelezettsége legkésõbb a használatbavételi engedély hatálybalépésétõl, de legkorábban a mûszaki átadási jegyzõkönyvben rögzített hiányosságok elismert megszüntetésétõl kezdõdik. Az üzembiztonság fenntartásának felelõsségét az engedélyes másra át nem háríthatja, de annak teljesítésére más, a fenntartási szaktevékenységre jogosult szervvel vagy személlyel szerzõdést köthet. Amennyiben a vasúti építmény vagyonkezelõjének és a vasútengedélyesnek a személye eltérõ, a vagyonkezelõnek az állagmegóvás biztosítására, az engedélyes tevékenységétõl független fenntartási kötelezettsége áll fenn. A vasúti építmény fenntartását olyan személy irányíthatja, aki a jogszabály szerinti képzettsége és gyakorlata alapján az építmény jellegének megfelelõen erre jogosult. Fenntartást csak az a szervezet (intézmény) végezhet, amely az elõzõekben meghatározott szakképesítésû személyeket ebbõl a célból a hatályos munkaügyi jogszabályok alapján foglalkoztat. Újonnan létesített, illetve felújított vasúti pálya fenntartására az építés befejezése után az üzemszerû forgalomba helyezést követõ 90 napig — a forgalom nagyságától függetlenül — az építési mérettûréseket kell alkalmazni. Ez idõ eltelte után a pályát a kiépítési sebességtõl függõ elõírt mérettûrések figyelembevételével kell fenntartani. Új építésû pálya vagy vasúti építmény felügyeletérõl, a vasúti üzem részérõl történõ igénybevételtõl a használatba vételig az engedélyes és a kivitelezõ közösen tartozik gondoskodni. Az engedélyes kizárólagos felelõssége a használatbavételi engedély jogerõre emelkedésétõl kezdõdik. A fenntartási munkálatok átfogó és részletes végrehajtására, a vasutak engedélyesei vállalati utasításokat kötelesek kiadni a szervezeti, az eszköz- és anyagellátási, a minõségi, valamint a biztonsági szempontok rögzítésével. A távközlési, biztosítóberendezési, energiaátviteli berendezések és kábelek 1.1.12.1. pontban elõírt védelmérõl szükség szerint a fenntartási munkák során is gondoskodni kell. Meglévõ vasútvonal pályalétesítményeinek átépítése esetén az üzemszerû forgalom szüneteltetésének idõszakában is köteles a korábbi üzemeltetõ a felügyelet folyamatos rendjét megszervezni. A felügyeleti rendszer, szervezet és végrehajtás követelményeit a kialakításukra kötelezett részérõl kiadandó, jelen szabályzat elõírásainak megfelelõ vállalati utasításban kell összefoglalni. Ezt az utasítást bevezetése elõtt — iparvágányok esetén — a kiszolgáló közforgalmú vasúttal el kell fogadtatni. A vállalati felügyeleti utasítást a vasúti hatóság alkalomszerûen ellenõrzi. A felügyeleti szervezet kialakításánál az abban mûködõ személyek szakmai képzettségéért és egyéni alkalmasságáért a vasútüzem vezetõje felel. A felügyelet rendszerében meg kell különböztetni a szakmunkás (esetleg betanított munkás), a pályamesteri (technikus) és a mérnöki képzettséghez kötött tevékenységi köröket és meg kell határozni a munkakörhöz kapcsolódó feladatokat. A saját használatú vasutak felügyeletét a kezelésben tartó szervek belsõ vállalati szabályozás útján kötelesek megszervezni és végrehajtani a jelen szabályzat elõírásainak figyelembevételével. A szemrevételezéssel végzett felügyeleti tevékenység alapjául vasúti pályalétesítményeknél a gyalogosan végzett vonalbejárást kell tekinteni és rendszeresíteni. A pálya gyalogos bejárásán túlmenõen a felügyeletet országos közforgalmú vonalakon külön jármûvel végzett vonalbeutazással, mozdonymenettel és mérõkocsival is gyakorolni kell. A vizsgálatok gyakoriságát a vonalnak az 2003/156. szám üzemvitelben elfoglalt jelentõsége és a pálya állapota alapján kell meghatározni. A közforgalmú vasútvállalatok a hálózatukhoz csatlakozó vasútvállalatok jármûveivel is járt, de vagyonkezelésükben nem lévõ iparvágányok felügyeletét is ellenõrizni tartoznak. A bármely okból kísérleti jellegûnek nyilvánított pályaszakaszok, pályaelemek felügyeletét, az engedélykérõ szakmai javaslata alapján az engedélyezõ hatóság eseti elõírásai szerint kell az építtetõnek (kezelõnek, üzemeltetõnek) megszerveznie és a kísérleti idõszakban megvalósítania. A pályafelügyelet az ellenõrzõ mûszaki vizsgálatokat az egyes építmények, szerkezetek és pályaelemek jellegének megfelelõ módszerekkel, az ezekre vonatkozó szakmai elõírások szerint hajtsa végre. A vasutak üzemeltetõi kötelesek gondoskodni a rendkívüli körülmények (események) bekövetkezésekor szükséges fokozott felügyelet rendszerének és módszerének vállalati utasítások és szakmai elõírások alapján történõ végrehajtásáról. Ilyen események körébe tartoznak: — üzemi balesetek, — természeti csapások, — rakszelvényen túlérõ vagy túlsúlyos szállítmányok fuvarozása, különleges próbamenetek közlekedtetése, — a pályáknak a meghatározott hõmérsékletnél melegebb vagy hidegebb idõszakban történõ üzemeltetése. 1.1.12.3. Mérethatárok A vasúti pálya ellenõrzõ méréseinél vizsgált mutatók mérettûréseit vagy szabvány szerinti, vagy ilyen szabvány hiányában a vasúti hatóság által jóváhagyott elõírásokban megadott értékek alapján kell figyelembe venni a következõk szerint. Az ellenõrzõ mérések kiértékelési rendszerében az egyes mérettûrési határokat úgy kell megszabni, hogy a rendszerezésben az alább felsorolt négy elkülönített kategória szerepeljen: Építési mérethatár, illetve építési méretelõírás: Az építés mérettûrés határai, amelyeken belüli méretekkel kell az építést megvalósítani annak érdekében, hogy az építmény a tervezettnek megfelelõ üzemi jellemzõkkel kaphasson használatbavételi engedélyt. (Megkülönböztethetõ új- és használt anyagból történõ építés.) Az építési mérettûréseken belüli értékeket a felügyeleti, mûszaki átadás-átvételi és használatbavételi mérések során az átadás, használatbavétel idõpontjáig, de korábbi használatbavétel esetén is legalább az építés befejezését követõ forgalomba helyezés utáni 90 napig meg kell követelni és biztosítani kell. Fenntartási tevékenységet igénylõ mérethatár: Azok a tûréshatárok, melyek túllépése esetén, fenntartási tevékenységgel, a vizsgált mutató a kívánt határokon belüli értékre beállítandó. Az üzemeltetést befolyásoló intézkedést kiváltó mérethatár: Azok a tûréshatárok, amelyek túllépése esetén az üzemeltetés csak módosított üzemi jellemzõkkel (korlátozásokkal) folytatható mindaddig, amíg fenntartási vagy felújítási tevékenységgel, a vizsgált mutató értékét a fenntartási mérethatáron belülivé nem módosítják. Az üzemeltetés beszüntetését kiváltó mérethatár: Azok a tûréshatárok, amelyek túllépése esetén az építmény üzemeltetését azonnal fel kell függeszteni mindaddig, amíg fenntartási vagy felújítási tevékenységgel a vizsgált mutató értékét a tûréshatárokon belülivé nem módosítják. 1.1.13. Vasúti védõsáv (biztonsági sáv) A vasúti védõsáv a vasúti pálya, illetve a vasúti közlekedési terület része. Új építéseknél az országos közforgalmú vasút védõsáv szélessége v = 160 km/h sebességhatárig, a szélsõ vágány tengelyétõl mérve 9,0 m, töltésben lévõ vasúti pálya esetén a töltés lábától, bevágásban annak szélétõl 5,0 m. A védõsáv szélességét v>160 km/h sebesség esetén a vasúti hatóság esetileg állapítja meg. 1.2. Vasúti hidak Ez a fejezet a vasúti hidak létesítésével, kivitelezésével, használatbavételével, felügyeletével és üzemben tartásával kapcsolatos elõírásokat tartalmazza, azzal, hogy a hidakra vonatkozó részletes elõírásokat a Vasúti Hídszabályzat foglalja össze. 1.2.1. Általános létesítési feltételek Vasúti hidakat az érintett vasutat engedélyezõ hatóság engedélyével, az Országos Területrendezési Tervrõl szóló

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes